Gewilde klavierspeler van weleer oorledeDie gewilde klavierspeler en akteur van die 1940’s en 1950’s, Taffie Kikilus, is Maandag in die ouderdom van 87 jaar oorlede weens komplikasies nadat hy ‘n beroerte gehad het. Hy het ook in omtrent tien rolprente, onder meer Kom saam vanaand, Altyd in my drome en Hier’s ons weer opgetree, asook in Matieland, waarin die gewese rugbybaas dr. Danie Craven ook te sien was. Hy was die eerste Suid-Afrikaanse klavierspeler wat ‘n langspeelplaat opgeneem het nadat hy reeds op ‘n baie jong ouderdom musiek begin komponeer het. Hy is deur die legendariese orkesleier Hendrik Susan ontdek en het later by die orkes van die trekklavierspeler Nico Carstens aangesluit. Kikilus se seun, Karl, het groot bekendheid as radio-omroeper en televisieaanbieder in die 1980’s verwerf , en word veral onthou vir televisieprogramme soos Video 2 en Pop Shop.